Die Rotse Host House & Self-Catering - Kleinmond, Suid-Afrika |
vanaf R2450 eenheid
Die Rotse Host House & Selfsorg front aan Kusweg, Kleinmond in die Wes-Kaap, Suid-Afrika.
Die Rotse Host House & Selfsorg is 'n seefront eiendom en grens aan die Natuurreservaat in 'n stil doodloopstraat. Veertig meter se stappie deur die Reservaat lei tot by die getypoele waar daar geswem kan word in Drievissloep of ander beskermende natuurlike poele.
Die Hoofhuis van jou gashere, Werner en Lorraine Pauw is 'n historiese gebou met "Landmerk" status, gebou in die vroe� 1910's en volledig opgeknap onder die wakende oog van die Overstrand Historiese en Estetiese Komitee. Dit staan vandag bekend as 'Die Rotse'.
Om aan te pas by die estetika van Die Rotse is daar aangrensend, twee volledig toegeruste 3-slaapkamer woonstelle, genaamd Spykerklip en Drievis met hul buitegeboue. Drievis is op grondvlak terwyl Spykerklip die boonste vlak is.
Spykerklip is on luukse akkommodasie wat spog met 'n en-suite hoofslaapkamer met 'n pragtige uitsig oor die see �n twee slaapkamers wat oor die Kogelberge uitkyk. Daar is 'n tweede vol badkamer vir die kamers met die berg-uitsigte.
Alle slaapkamers skakel met balkonne aan mekaar - die twee bergkamers deel 'n balkon, terwyl die hoofslaapkamer 'n balkon met die oopplan leefarea deel.
Die volledig toegeruste kombuis het 'n goeie uitsig van beide die see en berg.
Drievis is 'n grondvloer-eenheid met drie slaapkamers en 'n enkel, moderne badkamer met 'n antieke vrystaande bad en stort. Die hoofslaapkamer front die see en loop uit op 'n patio wat oor die see uitkyk. Die volledig toegeruste oopplan kombuis en leefarea het 'n seefrontende patio met 'n ononderbroke uitsig van die interkus getypoel met 'n grasperk tot by die grens van die Natuurreservaat.
Die akkommodasie sluit 'n dubbelmotorhuis vir 'n ski-boot in, en twee private motorhuise vir gaste.
Die twee eenhede deel 'n ruim, gemeenskaplike braai-rea wat volledig toegerus is met braai-geriewe, insluitend 'n Weberbraai. Die fasiliteit het ook 'n buite-toilet met wasbak.
Daar is 'n aparte braai-area onder die kappie van 'n vyeboom met speelgrond vir kinders direk langsaan.